[pic] | EUROPOS BENDRIJŲ KOMISIJA |

Briuselis, 14.11.2008

KOM(2008) 750 galutinis

KOMISIJOS KOMUNIKATAS TARYBAI IR EUROPOS PARLAMENTUI

PAGRINDINIS ORO EISMO VALDYMO PLANAS (PAGRINDINIS OEV PLANAS)

KOMISIJOS KOMUNIKATAS TARYBAI IR EUROPOS PARLAMENTUI

PAGRINDINIS ORO EISMO VALDYMO PLANAS (PAGRINDINIS OEV PLANAS)

(Tekstas svarbus EEE)

1. Įžanga

Pagrindinis OEV planas – tai SESAR programos, kuri yra Bendro Europos dangaus politikos technologinis ramstis, rengimo ir diegimo etapų gairės. SESAR programa siekiama sukurti naujos kartos oro eismo valdymo sistemą, kuri galėtų ateinančius 30 metų užtikrinti Europos oro susisiekimo saugą ir veiksmingumą.

Šiuo komunikatu pirmiausia siekiama paskatinti Tarybą patvirtinti pagrindinį SESAR planą kaip pirminį pagrindinį OEV planą. Tarybai paprašius, į šį dokumentą įtrauktas pagrindinio SESAR plano įvertinimas, kuriame ypatingas dėmesys skirtas aplinkai ir rizikos valdymui[1]. Pagrindinis OEV planas turi būti patvirtintas, kad jį galėtų priimti SESAR bendrosios įmonės administracinė valdyba[2].

Be to, pagrindinis OEV planas pripažįstamas tobulinamu dokumentu[3], todėl šiame komunikate nurodoma pagrindinio OEV plano atnaujinimo procedūra. Šia procedūra patvirtinamas pagrindinis SESAR bendrosios įmonės ir jos administracinės valdybos vaidmuo tvarkant pagrindinį OEV planą ir kartu užtikrinama, kad bet kokių reikšmingų pakeitimų būtų imamasi laikantis oficialios tvarkos, kurią taikydamos valstybės narės galės ir toliau kontroliuoti šią sritį[4].

2. Pagrindinis OEV planas

2.1. SESAR apibrėžimo etapo reikšmė

SESAR apibrėžimo etapą bendrai finansavo Bendrija ir Europos oro navigacijos saugumo organizacija („Eurocontrol“). Jį įgyvendino pagal susitarimą įkurtas SESAR konsorciumas, kuriame suvienytos visų susijusių OEV suinteresuotųjų šalių pajėgos ir kompetencija. SESAR konsorciumas – tai unikali iniciatyva, kuria sutelkta geriausia Europos patirtis oro eismo valdymo srityje.

SESAR apibrėžimo etapu nustatyti tam tikri siekiniai, kuriais remiantis būtų kuriama ir įgyvendinama nauja oro eismo valdymo samprata, imamasi mokslinių tyrimų bei plėtros ir patvirtinimo veiksmų, o po jų – koordinuoto įdiegimo[5].

Tarsi kertinis akmuo tarp SESAR apibrėžimo etapu nustatytų siekinių yra pagrindinis SESAR planas, į kurį įtrauktos sritys, kuriose numatyta veiklos patobulinimų, OEV tikslo sampratos elementai ir sąnaudų bei naudos analizė, ir kuriame nustatytos veiklos patobulinimų diegimo į nuoseklią SESAR veiklos programą gairės. Todėl būtent pagrindinį SESAR planą Komisija siūlo patvirtinti kaip pirminį pagrindinį OEV planą.

2.2. Pagrindinis SESAR planas

2.2.1. Tikslai

Pagrindiniame SESAR plane aukščiausiu lygiu apibrėžiama, kaip kurti ir diegti naują oro eismo valdymo sistemą pagal naują oro eismo valdymo sampratą, kuri yra būtina siekiant gerokai prisidėti prie Bendro Europos dangaus politikos bendrųjų tikslų įgyvendinimo.

2.2.2. Nauja oro eismo valdymo samprata

SESAR indėlį įgyvendinant Bendro Europos dangaus bendruosius tikslus lems visiškai nauja oro eismo valdymo samprata, žinoma kaip SESAR veiklos koncepcija[6]. Pagrindinės ypatybės:

1. perėjimas nuo oro erdve prie trajektorija grindžiamų skrydžių , kad kiekvienas orlaivis skristų pageidaujamu maršrutu ir atskristų pageidaujamu laiku;

2. bendras planavimas , kad visos su skrydžio valdymu nuo išvykimo vartų iki atvykimo vartų susijusios šalys galėtų planuoti savo veiklą pagal sistemos veiksmingumą[7];

3. dinaminis oro erdvės valdymas geriau koordinuojant civilinių ir karinių institucijų veiksmus;

4. naujos technologijos , kurios užtikrina tikslesnę oro navigaciją ir padeda nustatyti optimalų atstumą tarp orlaivių, kad kuo labiau padidėtų oro erdvės ir oro uostų pajėgumas. Naujos technologijos bus įdiegtos į suderintą ir sąveikią techninę architektūrą ir kartu bus paisoma visų Europos regionų poreikių;

5. didžiausias dėmesys žmogui , plačiai palaikomas pažangiomis priemonėmis, kad būtų dirbama saugiai ir nepatiriant nereikalingos įtampos.

2.2.3. Būsima veikla – įgyvendinimo priemonių paketai ir paslaugų lygiai

Pagrindinį SESAR planą sudaro trys įgyvendinimo priemonių paketai, kurių kiekvienas turi po du paslaugų lygius. Daugiau informacijos apie įgyvendinimo paketus ir paslaugų lygius pateikta A priede.

2.3. Pagrindinio SESAR plano įvertinimas

Komisijos manymu, SESAR apibrėžimo etapo rezultatas – šiuo metu patikimiausias pagrindas, kuriuo galima remtis pereinant prie būsimų SESAR programos rengimo ir diegimo etapų.

Tačiau SESAR apibrėžimo etapo rezultatų negalima laikyti galutiniu planu. Dabar apibrėžimo etapą keičia rengimo etapas[8], per kurį bus patvirtintos naujos technologijos veiklos rezultatams bei paslaugoms gerinti ir taip bus sustiprintas pagrindinis OEV planas. Todėl pagrindinis OEV planas iš esmės yra kintantis dokumentas.

Tolesnėse dalyse siekiama apžvelgti temas, kurias rengimo etapu numatyta dar labiau įtvirtinti.

2.3.1. Visuomeniniai tikslai

2005 m. Komisija paskelbė Bendro Europos dangaus ir jo technologinio ramsčio politinę viziją ir svarbiausius tikslus:

- sudaryti sąlygas tris kartus padidinti pajėgumą, ir dėl to taip pat būtų rečiau vėluojama ir ant žemės, ir ore;

- dešimteriopai pagerinti saugos rodiklius;

- sudaryti sąlygas 10 % sumažinti skrydžių poveikį aplinkai ir

- oro eismo valdymo paslaugas oro erdvės naudotojams teikti 50 % pigiau.

SESAR apibrėžimo etapu padaryta išvada, kad oro eismo valdymas gali labai padėti siekiant šių tikslų. Dabar 2020 metams keliami tokie SESAR tikslai[9]:

- palyginti su 2004 m., 73 % padidinti pajėgumą;

- atitinkamai padidinti saugą, kad, nepaisant intensyvesnio eismo, bendras dėl oro eismo valdymo įvykusių nelaimingų atsitikimų ir rimtų arba pavojingų incidentų skaičius nepadidėtų;

- palyginti su 2005 m., 10 % sumažinti kiekvieno skrydžio poveikį aplinkai ir

- palyginti su 2004 m., 50 % sumažinti skrydžio kainą.

SESAR bendroji įmonė nuolat peržiūri, kaip SESAR padeda siekti Komisijos nustatytų visuomeninių tikslų, ir į naujausius duomenis atsižvelgiama rengiant naujas pagrindinio OEV plano versijas.

2.3.2. Aplinka

Įtraukus du pagrindinius aplinkos sričių tikslus, SESAR programoje atsispindi stiprėjantis poveikis aplinkai ir jo reikšmė OEV bendruomenei. Šie tikslai:

- pagerinti išmetamų teršalų rodiklius. Pagal SESAR iki 2020 m. vien dėl patobulinto oro eismo valdymo siekiama 10 % sumažinti per skrydį suvartojamų degalų ir taip 10 % sumažinti per skrydį išmetamų dujų;

- pagerinti skleidžiamo triukšmo ir jo poveikio valdymą – užtikrinti, kad šie kiekvieno skrydžio rodikliai būtų kuo mažesni.

Jeigu rengimo etapu būtų nuspręsta, kad vien patobulintu oro eismo valdymu šių tikslų pasiekti neįmanoma, tinkamai koordinuojant SESAR ir „Švaraus dangaus“[10] veiklą, abi iniciatyvas būtų galima reikiamai suderinti ir taip užtikrinti, kad, sujungus atitinkamus jų indėlius, su aplinka susijusius tikslus pasiekti būtų įmanoma. Bet kokie numatomo SESAR indėlio į oro transporto poveikio aplinkai mažinimą pokyčiai įtraukiami į būsimas pagrindinio OEV plano versijas.

2.3.3. Sąveika ir standartizavimas

Kad SESAR sėkmingai veiktų, būtina sąveika. Oro erdvės naudotojai aiškiai nurodė poreikį skraidant visame pasaulyje naudotis viena orlaivio įranga, kuri sąveikautų su bet kokia antžemine oro eismo valdymo įranga: SESAR Europoje, „Nextgen“ Jungtinėse Amerikos Valstijose ir bet kokiu šių dviejų sistemų plėtiniu arba lygiavertėmis technologijų iniciatyvomis kituose pasaulio regionuose[11].

Sąveikai užtikrinti būtina tarptautiniu mastu susitarti dėl standartų ir normų. SESAR rengimo etapu bus sukurtas techninis pagrindas tokiems standartams nustatyti. Specialų pagrindinio OEV plano skyrių sudarys rengiamos ir nuolat atnaujinamos standartizavimo gairės. Taip OEV suinteresuotosios šalys galės numatyti ir derinti pastangas, kad atitinkamoms standartizavimo įstaigoms būtų lengviau priimti SESAR techninius pasiūlymus kaip standartus ir normas.

2.3.4. Diegimas

SESAR diegimo etapą sudaro trijų įgyvendinimo priemonių paketų su veiklos patobulinimais seka. Įgyvendinimo priemonių paketai diegiami remiantis esama Bendrijos teisės sistema (įgyvendinimo taisyklėmis ir Bendrijos specifikacijomis). Komisija turi parengti šias reguliavimo gaires ir derinti jas su pagrindiniu OEV planu.

Atsižvelgiant į rengimo etapo išvadas ir OEV suinteresuotųjų šalių poreikių pokyčius, šiuos įgyvendinimo priemonių paketus reikia nuolat vertinti, kad visoms suinteresuotosioms šalims jie būtų kuo priimtinesni.

Šiuo metu diegiamas 1 įgyvendinimo priemonių paketas. Juo remiantis bus diegiami kiti paketai. Į jį įtraukti veiklos patobulinimai bus peržiūrėti siekiant užtikinti, kad jie atitiktų būtiniausius lūkesčius. 1 įgyvendinimo priemonių paketo pakeitimai turi atsispindėti rengiant naujas pagrindinio OEV plano versijas.

2.3.5. Verslo planas

Veikla, kuria SESAR apibrėžimo etapu kuriamas pradinis verslo planas ir rengiama sąnaudų bei naudos analizė, turi būti nuolat peržiūrima atsižvelgiant į pagrindinio OEV plano pokyčius. Be to, vis dar reikia įvertinti konkrečius 1 įgyvendinimo priemonių paketo finansavimo mechanizmus[12]. Taip pat reikia parengti specialius karinės aviacijos, nepilotuojamų orlaivių, bendrosios aviacijos, verslo aviacijos, įskaitant ypač lengvus reaktyvinius lėktuvus, ir sraigtasparnių verslo planus.

Konsoliduotas bendras SESAR verslo planas ir rengiami specialieji verslo planai turės būti nurodyti būsimose pagrindinio OEV plano versijose.

2.3.6. Rizikos valdymas

Taryba paragino Komisiją užtikrinti, kad bendroji įmonė taikytų rizikos valdymo procedūrą[13]. Pagrindiniu SESAR planu nustatomas rizikos valdymo procedūros pagrindas, pagal kurį numatoma galimybė anksti nustatyti didelę riziką bei atitinkami veiksmai jai sumažinti.

Su paslaugų teikimu susijusi didelė rizika:

- nevienodai diegiamas 1 įgyvendinimo priemonių paketas;

- diegimo etapu nepakankamai vadovaujama, todėl 2 ir 3 įgyvendinimo priemonių paketai diegiami nesėkmingai;

- pagrindinės suinteresuotosios šalys per mažai investuoja į SESAR;

- nekuriamos arba nepatvirtinamos naujajai oro eismo valdymo sampratai paremti būtinos pažangios technologijos ir (arba) delsiama jas kurti arba patvirtinti;

- nediegiama Visos sistemos informacijos valdymo sistema ir (arba) delsiama ją diegti.

Su instituciniais ir valdymo klausimais susijusi didelė rizika:

- diegimas nepakankamai remiamas pagal reguliavimo sistemą;

- vykstant pokyčiams, nepavyksta valdyti žmogiškųjų išteklių;

- nepanaikintas arba per vėlai panaikintas Europos oro erdvės suskaidymas.

Siekiant veiksmingai valdyti šią riziką, nustatyta daugiau kaip 40 veiksmų jai sumažinti, iš kurių daugiau kaip 25 jau imtasi, ir numatoma, kad nuo 2009 m. rizika gerokai sumažės[14]. Į kiekvieną naują pagrindinio OEV plano versiją įtraukiama pirmenybinės rizikos ir atitinkamų veiksmų jai mažinti apžvalga.

2.4. Pagrindinio SESAR plano kaip pagrindinio OEV plano patvirtinimas

Atsižvelgdama į pirmiau nurodytą vertinimą, Komisija siūlo Tarybai patvirtinti pagrindinį SESAR planą kaip pagrindinį OEV planą[15]. Pagrindinį SESAR planą patvirtinus kaip pirminį pagrindinį OEV planą, valstybėms narėms nenustatoma jokių papildomų įpareigojimų, išskyrus tuos, kurie nurodyti Tarybos rezoliucijoje dėl SESAR programos rengimo etapo pradžios[16].

3. Pagrindinio OEV plano valdymas

Pagrindinis planas yra tobulinamas dokumentas , todėl reikia susitarti dėl būsimų jo naujinimų priėmimo. Tai itin svarbu, nes pagrindinio OEV plano naujinimus priima SESAR bendrosios įmonės administracinė valdyba[17].

3.1. Rengimasis pirmą kartą priimti pagrindinį OEV planą

Procesas prasideda Tarybai patvirtinus pagrindinį SESAR planą kaip pirminį pagrindinį OEV planą. Tolesni veiksmai:

- Komisija pagrindinį OEV planą pateikia susipažinti Europos Parlamentui[18];

- Komisija apie pagrindinio OEV plano patvirtinimą praneša SESAR bendrajai įmonei;

- administracinė valdyba priima Tarybos patvirtintą pagrindinį OEV planą[19].

3.2. Pagrindinio OEV plano galiojimas

Administracinei valdybai priėmus pagrindinį OEV planą, remdamasi šiuo būtinu pagrindu, bendroji įmonė gali kurti savo veiklos programą.

Tada prasideda įprastas pagrindinio OEV plano galiojimo etapas, ir SESAR bendroji įmonė yra už atsakinga jo valdymą. Kiekvieną kartą parengus reikšmingą[20] pagrindinio OEV plano naujinimą, kurį turi išnagrinėti administracinė valdyba[21], laikomasi tokios tvarkos:

- parengus reikšmingą pagrindinio OEV plano pakeitimą, kurį turi išnagrinėti administracinė valdyba, jis siunčiamas visiems jos nariams, įskaitant Komisiją;

- Komisija SESAR bendrosios įmonės siūlomą pagrindinio OEV plano naujinimą pateikia Bendro Europos dangaus komitetui, kad būtų priimta Bendrijos pozicija dėl šio pasiūlymo[22]. Šiomis konsultacijomis valstybės narės gali ir toliau kontroliuoti pagrindinį OEV planą ir jo vykdymą;

- balsuojant dėl pagrindinio OEV plano naujinimo priėmimo, Komisija Bendrijos poziciją išreiškia administracinei tarybai[23].

4. Pagrindinio OEV plano įgyvendinimas

Už pagrindinio OEV plano įgyvendinimą atsakinga SESAR bendroji įmonė[24].

Komisija Tarybai ir Europos Parlamentui reguliariai teikia ataskaitas apie bendrosios įmonės padarytą pagrindinio OEV plano įgyvendinimo pažangą[25].

Komisija taip pat stebi, ar planas suderinamas su TCAO visuotiniu įgyvendinimo planu.

5. Išvados

Pagrindinis OEV planas yra esminis Bendro Europos dangaus iniciatyvos įgyvendinimo elementas. Jį patvirtinus, paspartės esamų oro eismo valdymo sistemų technologijų raida, kurios skubiai reikia naujajai SESAR oro eismo valdymo sampratai ir reikšmingiausiam jos indėliui siekiant visuomeninių Bendro Europos dangaus tikslų paremti.

Komisija ragina Tarybą patvirtinti pagrindinį SESAR planą kaip pirminį pagrindinį OEV planą, taip pat patvirtinti pagrindinio OEV plano atnaujinimo tvarką.

ANNEX A

THE ATM MASTER PLAN OVERVIEW: SESAR IMPLEMENTATION PACKAGES AND SERVICE LEVELS

The overall plan for the development and deployment of SESAR and its corresponding network is illustrated in Figure 1 below.

[pic]

Figure 1 - Master Plan Overview

Services levels 0 to 5 are shortly described in the table below.

Service levels | 0 | 1 | 2 | 3 | 4 | 5 |

Key achievements | Rolling out best practises | Preparing trajectory based operations | Implementing net-centric trajectory management | Achieving advanced automation on a shared trajectory environment | Extending operations with advanced separation modes | Accommodating full 4 dimension trajectory management based on user preferred routes |

Key dates[26] | Now / 2012 | 2009 / 2013 | 2013 / 2019 | 2017 / 2020 | 2020/2025 | From 2025 |

Examples of operational improvements[27] | Continuous descent approach Flexible air traffic control sectors Continuous climb departure Initial data-link Automatic flight conformance monitoring Basic departure management Arrival management Ground based safety nets Runway occupancy time optimisation techniques | Interactive rolling network operations plan Manual user driven prioritisation process Arrival/departure management integration Airborne traffic awareness in flight and on ground Airborne and on ground traffic separation Improved low visibility procedure | Full set of complexity management tools Airborne spacing, sequencing and merging 2 dimension precision trajectory clearances on pre-defined routes Automatic surface movement planning and routing Separation adjustment based on wake vortex detection | Dynamic terminal areas and flexible military areas Dynamic air traffic flow management using reference business trajectory Dynamic reference business trajectory revision using data-link 2 dimension precision trajectory clearances on user preferred routes 3 dimension precision trajectory clearances on pre-defined routes Full set of advanced controllers tools Automatic airborne separation | Dynamic mobile areas Free routing outside terminal areas 3 dimension precision trajectory clearances on user preferred routes Delegation of the separation 1 to 1 aircraft for crossing/passing manoeuvres Advanced safety nets with full compatibility between ground based and airborne tools Use of synthetic vision in low visibility conditions Remotely controlled aerodrome | Real time adaptation of air traffic control sectors Aircraft spacing self adjustment based on wake vortex detection Delegation of the separation 1 to several aircraft 4 dimension precision trajectory clearances on user preferred routes |

Table 1: overview of SESAR service levels 0 to 5

[1] 2008 m. spalio 9 d. priimtos Tarybos rezoliucijos dėl SESAR rengimo 5 ir 9 straipsniai.

[2] 2007 m. vasario 27 d. Tarybos reglamento Nr. 219/2007 5 straipsnio 1 dalis.

[3] 2008 m. spalio 9 d. priimtos Tarybos rezoliucijos dėl SESAR rengimo 6 straipsnis.

[4] 2008 m. spalio 9 d. priimtos Tarybos rezoliucijos dėl SESAR rengimo 7 straipsnis.

[5] SESAR apibrėžimo etapu nustatyti 6 pagrindiniai siekiniai: D1 – oro transporto sistema (nuoroda – V3.0, 2006 m. liepos mėn.); D2 – veiklos tikslas (nuoroda – DLM-0607-001-02-00a, 2006 m. gruodžio mėn.); D3 – OEV tikslo samprata (nuoroda – DLM-0612-001-02-00a, 2007 m. rugsėjo mėn.); D4 – diegimo seka (nuoroda – DLM-0706-001-02-00, 2008 m. sausio mėn.); D5 – pagrindinis SESAR planas (nuoroda – DLM-0710-001-02-00, 2008 m. balandžio mėn.); D6 – 2008–2013 m. veiklos programa (nuoroda – DLM-0710-002-02-00, 2008 m. balandžio mėn.). Juos galima atsisiųsti adresu https://www.atmmasterplan.eu.

[6] Veiklos koncepcija – tai išsamus apibūdinimas, kaip taikoma veiklos samprata. Ja nustatomos funkcijos ir procesai, atitinkama jų sąveika ir informacijos srautai, taip pat susiję subjektai, jų reikšmė ir įsipareigojimai.

[7] Bendras planavimas bus grindžiamas Visos sistemos informacijos valdymo sistema, kurią taikant visoms suinteresuotosioms šalims bus teikiama naujausia svarbi informacija.

[8] Pagal 2008 m. spalio 9 d. priimtos Tarybos rezoliucijos dėl SESAR rengimo 4 straipsnį.

[9] SESAR D5 – pagrindinis SESAR planas (nuoroda – DLM-0710-001-02-00, 2008 m. balandžio mėn.) 2.1.1 sk. Kaip siekiama šių rodiklių, bus vertinama lyginant su pagrindiniais pajėgumo rodikliais, nustatytais SESAR programai remiantis TCAO standartais. Pavyzdžiai: skrydžių pagal IFR skaičius Europoje per metus (pajėgumas); bendra skrydžių kaina per metus (ekonominis veiksmingumas); reguliariųjų skrydžių, kai išskrendama laiku, skaičius (veiksmingumas). Yra ir kitų pagrindinių veiklos rezultatų rodiklių lankstumui, numatomumui, saugai ir aplinkosaugos tvarumui įvertinti (žr. D5, 2.1 sk.).

[10] „Švarus dangus“ – tai jungtinė technologijų iniciatyva, pagal kurią bus kuriamos pažangios technologijos oro transporto poveikiui aplinkai gerokai sumažinti. Daugiau informacijos galima rasti http://www.cleansky.eu.

[11] 2008 m. rugsėjo 8–10 d. Monrealyje vykusio TCAO forumo dėl „Nextgen“ ir SESAR integravimo į pasaulinę oro eismo valdymo sistemą ir jų suderinimo rezultatas.

[12] Negrąžinamos subsidijos, amortizacijos mokesčių atidėjimas, finansinės paskatos.

[13] 2008 m. spalio 9 d. priimtos Tarybos rezoliucijos dėl SESAR rengimo 9 straipsnis.

[14] SESAR D5 – pagrindinis SESAR planas (nuoroda – DLM-0710-001-02-00, 2008 m. balandžio mėn.) 5 sk.

[15] Kaip reikalaujama 2007 m. vasario 27 d. Tarybos reglamento Nr. 219/2007 dėl SESAR bendros įmonės įsteigimo 1 straipsnio 2 dalyje.

[16] 2008 m. spalio 9 d. priimta Tarybos rezoliucija dėl SESAR rengimo.

[17] 2007 m. vasario 27 d. Tarybos reglamento Nr. 219/2007 priedo 5 straipsnio 1 dalies a punktas.

[18] 2007 m. vasario 27 d. Tarybos reglamento Nr. 219/2007 1 straipsnio 3 dalis.

[19] 2007 m. vasario 27 d. Tarybos reglamento Nr. 219/2007 priedo 5 straipsnio 1 dalies a punktas.

[20] Reikšmingas pakeitimas – tai pakeitimas, kuris paveikia investicijas (sąnaudas), veiksmingumą (naudą) arba trukmę. Nereikšmingų pakeitimų klausimus SESAR bendroji įmonė sprendžia viduje. Nereikšmingiems naujinimams taikytina tvarka šiame komunikate neaptariama.

[21] SESAR bendroji įmonė parengė išimtinai pagrindinio OEV plano palaikymui skirtą darbų paketą (DP C), kuris yra jos veiklos programos dalis. Šis darbų paketas suderinamas su šiame komunikate aprašytomis aukšto lygmens procedūromis.

[22] 2007 m. vasario 27 d. Tarybos reglamento Nr. 219/2007 5 straipsnio 4 dalis ir 1999 m. birželio 28 d. Tarybos sprendimas Nr. 1999/468/EB.

[23] 2007 m. vasario 27 d. Tarybos reglamento Nr. 219/2007 priedo 4 straipsnio 6 dalis.

[24] 2007 m. vasario 27 d. Tarybos reglamento Nr. 219/2007 1 straipsnio 5 dalis ir 2008 m. spalio 9 d. priimtos Tarybos rezoliucijos dėl SESAR rengimo 9 straipsnis.

[25] 2007 m. vasario 27 d. Tarybos reglamento Nr. 219/2007 3 straipsnis.

[26] Two dates are presented for each service level. The first date means some features of the service level are available in some specific areas. The second date means full service level is available in most areas.

[27] Refer to SESAR D5 - SESAR Master Plan (ref. DLM-0710-001-02-00, April 2008) §3 for full list of operational improvements arranged by lines of changes